  Майя Бывальцева 3-тӥ южтолэзе Ижкарын Калыкъёслэн эшъяськон юртазы «Секреты удмуртских мастеров» (12+) книгаен тодматон ортчоз, ужрад 16 часын кутскоз. Со сярысь Удмуртиысь йӧскалык лыдӟетъюртлэн пресс-службаез ивортэ. Книга 2019-тӥ ар пумын «Удмуртия» издательствоын потӥз, сое Удмуртилэн кунлыкезлы но Вотской комиссариатэн нырысетӥ книгаосты поттонлы (1920-тӥ арын южтолэзе) 100 ар тырмонлы тупатӥзы Бичетын удмурт кибашлыослэн 19-тӥ даурысен 21-тӥ даур кутсконозь ужамзы возьматэмын. Нимаз висъямын уйпал, лымшор удмуртъёслэн, озьы ик бесемранъёслэн юртъер котырзэс тупатон-радъян йылолъёссы, дӥськутъёссылэн аспӧртэмлыкъёссы. Книга-альбом бордын ужамзы сярысь издательстволэн кивалтӥсез Юрий Кузнецов но валтӥсь редакторез Георгий Грязев вералозы. Фольклор кырӟанъя но эктонъя «Айкай» театр удмурт кырӟанъёсты но эктонъёсты быдэстоз. Со сяна, Йӧскалык лыдӟетъюртысь Йӧскалык но шаертодон литературая но библиографияя центр фондъёсысьтыз книгаосын «Калык вера, калык лэсьтэ: из сокровищницы народных талантов и промыслов» адӟытон радъялоз. Ужрадэ вань мылкыд карисьёсты ӧтё, пыронэз дунтэк.  Тодэ вайытом, азьвылгес «Удмуртия» издательство удмурт калык пӧраськонлы сӥзем «Удмуртская народная кухня» книга поттӥз. Тегъёс: Лулчеберет Ижкар Удмуртия книгаос кибашлыос Йӧскалыклыдӟетъюрт Удмуртилэнкунлыкезлы100ар книгапоттонни 100ар  